蠍獅

蠍獅係一種源自波斯傳說嘅野獸。但佢亦頻繁出現喺歐洲嘅文獻記載之中，例如老普林尼嘅《博物志》，或者克特西亞斯嘅《印度史》。

特徵 
蠍獅係一種力大無窮嘅動物，棲息喺印度同埃塞俄比亞。體形仲大隻過最大嗰啲獅子，有朱紅色、類似狗隻皮毛。佢嘅腳好似獅子，頭部就好似人，入面有三排牙，叫聲仲噪過喇叭。蠍獅獸條尾生咗一枝蠍子咁嘅長針，仲有一啲3英尺長嘅刺，佢會發射呢啲刺嚟攻擊敵人，射程可達100英尺。而且蠍獅獸跑得好快，所以冇動物可以脫離佢嘅追捕。

因為呢啲恐怖嘅特性，蠍獅會捕食任何一種動物，而佢更鍾意食人。所以印度人會坐喺大象嘅背脊上面射箭捕獵蠍獅。亦因為蠍獅鍾意食人，佢又被稱為瑪提柯拉斯，意思係「食人嘅動物」。

真實嘅蠍獅 
蠍獅嘅真身好有可能係棲息南亞次大陸、俾波斯人誇大描述嘅孟加拉虎。

流行文化 

喺龍與地下城入面，蠍獅係一種超大型魔法獸，陣營係守序邪惡。

喺哈利波特嘅情節，蠍獅冇直接出現。但係書入面嘅角色，半巨人魯霸·海格將蠍獅同另一種神奇動物火螃蟹雜交咗一種叫做爆尾釘蝦嘅怪獸。

喺教科書《怪獸與牠們的產地》提到蠍獅嘅皮可以抵擋任何魔法咒語。

波西傑克森系列第三部小說《泰坦魔咒》，有一隻蠍獅偽裝成人類，襲擊主角嘅行列。

圖集

參考 
博物學家的神秘動物圖鑑，讓·巴普蒂斯 ·特·德·帕納菲厄著，楓樹林出版，ISBN 978-986-5688-96-7

傳說生物
有唔同生物部位嘅傳說生物